സൈക്കിളില് സ്വപ്നയാത്രക്കിറങ്ങി മേലൂര് സ്വദേശിയായ ചെറുപ്പക്കാരന് കയ്യിലുള്ളത് വെറും പതിനയ്യായിരം രൂപ മാത്രം മേലൂര്: സൈക്കിളില് സ്വപ്നയാത്രക്കിറങ്ങി മേലൂര് സ്വദേശിയായ ചെറുപ്പക്കാരന്. ലക്ഷ്യസ്ഥാനം തായ്ലന്ഡ് ഉള്പ്പെടെയുള്ള രാജ്യങ്ങള്. മേലൂര് കുന്നപ്പിള്ളി വടക്കേ തുരുത്തുമേല് ആനന്ദിന്റേയും രാധയുടെയും ഏക മകനായ അരുണ് 24 ആണ് ഈ സഞ്ചാരി. ബംഗ്ലാദേശ്, മ്യാന്മര്, ലാവോസ്, തായ്ലന്ഡ് എന്നീ രാജ്യങ്ങളിലേക്കാണ് അരുണ് യാത്ര തിരിച്ചിരിക്കുന്നത്. ഇന്നലെ വൈകിട്ട് ആരംഭിച്ച സവാരിയുടെ ഫ്ലാഗ് ഓഫ് കെഎല് 64 പെഡലേഴ്സിന്റെ അഡ്മിന് അസ്റ്റിന് ജോഷി നിര്വഹിച്ചു. ഓരോ ദിവസത്തെയും സഞ്ചാരം അവസാനിപ്പിച്ച് താമസിക്കാന് ടെന്റും,വാഹനത്തിന് തകരാര് സംഭവിച്ചാല് പരിഹരിക്കാനുള്ള സാധന സാമഗ്രികളുമായാണ് യാത്ര ആരംഭിച്ചിരിക്കുന്നത്. വീട്ടുകാരുടെയും നാട്ടുകാരുടേയും സുഹൃത്തുക്കളുടേയും പൂര്ണ പിന്തുണയും ഈ ചെറുപ്പക്കാരനുണ്ട്. എംബിഎ പഠനം പൂര്ത്തിയാക്കിയ അരുണ് നിരവധി സൈക്കിള് യാത്രകള് ഇതിനകം നടത്തി. ടൈം ടു ഗോ വിത് എആര് എന്ന യുട്യൂബ് ചാനല് വ്ലോഗര് ആയ അരുണ് പതിനയ്യായിരം രൂപ മാത്രമായിട്ടാണ് യാത്ര ആരംഭിച്ചിട്ടുള്ളത്. ഇന്ത്യയിലെ സുപ്രധാനങ്ങളായതും പ്രകൃതി സൗന്ദര്യത്താല് ആകര്ഷണീയമായിട്ടുള്ളതുമായ വിവിധ സംസ്ഥാനങ്ങളും ഇദ്ദേഹം സന്ദര്ശിക്കുന്നുണ്ട്. സാന്പത്തികമായി ബുദ്ധിമുട്ട് ഉണ്ടായാല് തന്നാല് ആവും വിധം ജോലി കണ്ടെത്തിയാലും ലക്ഷ്യസ്ഥാനങ്ങള് കീഴടക്കുമെന്ന ഉറച്ച വിശ്വാസവുമായാണ് ഈ ചെറുപ്പക്കാരന് യാത്രയുടെ അനുഭൂതി നുകരാന് ഇറങ്ങിത്തിരിച്ചിട്ടുള്ളത്. ഒന്നാം ദിവസത്തെ യാത്ര കുട്ടനെല്ലൂരില് അവസാനിപ്പിച്ചു.